Sven Havsteen-Mikkelsen

Sven Havsteen-Mikkelsen (16. september 1912 i Argentina – 14. februar 1999 i Ærøskøbing) var en dansk kunstmaler. Han er søn af Johan Theodor Havsteen og Ella Holm-Jensen. Forældrene blev skilt og hans mor giftede sig med polarforskeren, kaptajn Ejnar Mikkelsen som adopterede Sven Havsteen i 1919. Sven Havsteen-Mikkelsen boede hos ham i Gudhjem i trediverne og fra 1972 til sin død på Ærø. Han var aktiv i modstandsbevægelsen under Danmarks besættelse.

Som ung foretog han sammen med adoptivfaderen Ejnar Mikkelsen flere sørejser til Grønland, Island og Færøerne, hvor han blev fortrolig med de nordiske motivkredse.

Havsteens kunstneriske uddannelse var ved kunstnere som Fritz Syberg, Johannes Larsen, Oluf Høst og Elof Riseby på Kunstakademiet i Oslo. Rejser i det danske landskab med Martin A. Hansen og Ole Wivel gjorde Havsteen fortrolig med den danske middelalder og kirkekunsten.

Han arbejdede bl.a. med landskabsmalerier, kopier frit efter ældre kunst, glasmaleri, skulptur og illustrationer (træsnit, bl.a. til Martin A. Hansens Orm og Tyr (1954) samt frimærker sammen med sin søn Alan Havsteen-Mikkelsen. I forbindelse med samarbejdet med Martin A. Hansen var han knyttet til kredsen omkring tidsskriftet Heretica (1948-53), som var kritisk over for den herskende tro på rationalismen og i stedet anså poesien og den kunstneriske erkendelse som væsentlige redskaber i forsøget på at vride sig løs af efterkrigstidens kulturkrise.

De nordatlantiske landskaber gav ham inspiration til over 60 kirkeudsmykninger i kirker i Norden. Disse arbejder omfatter altertavler, glasmosaikker og farvevalg i kirkerne.

Han kom tæt på hvalfangere og fiskere, der levede på kanten af det mulige, og hvor religionen spillede en markant rolle. Sven Havsteen-Mikkelsen sagde selv, at formålet med hans kirkekunst var at bringe evangeliet ind i rummet og gøre det gældende.

Sven Havsteen-Mikkelsens familie har skænket en samling af portrætskitser, litografier, bogillustrationer og glasmosaikker til Ærø Museum. Johannes Larsen Museet har modtaget en lang række skitser og træsnit, samt træsnitstokke, og omkring 120 af kustnerens dagbøger. Museet for Religiøs Kunst har til deres samling fået udkast til diverse kirkearbejder, og til Oluf Høst Museet er der blevet givet værker med tilknytning til Sven Havsteen-Mikkelsens tid på Bornholm. Endelig er køs museet for kunst i det offentlige rum blevet beriget med en række skitser.

Uddannelse 
 1929: I lære som sølvsmed hos Georg Jensen
 1929: Teknisk Skole
 1929: Elev af Olivia Holm-Møller
 1929-32 Elev af Fritz Syberg
 Foråret 1932 Elev på Peter Rostrup Bøyesens malerskole
 1932-33 Elev af Oluf Høst
 1933-34 Statens Kunstakademi, Oslo, under Elof Risebye, Axel Revold og Per Krohg

Repræsenteret på danske museer 

 Statens Museum for Kunst
 Ærø Museum
 Vestsjællands Kunstmuseum
 Fyns Kunstmuseum
 Herning Kunstmuseum
 Ribe Kunstmuseum
 Vejle Kunstmuseum
 Bornholms Kunstmuseum
 Johannes Larsen Museet
 Kunstmuseet Trapholt
 Randers Kunstmuseum
 Skive Kunstmuseum
 Sønderjyllands Kunstmuseum
 Kunstmuseet Brundlund Slot
 Sønderborg Slot
 Schæffergården

Kirkeudsmykninger 

 1956 Dølby Kirke; Trefløjet maleri af "Nedtagelsen fra Korset", med koloristiske fremstillinger af morgendæmning og aftenrøde i sidefløjene
 1964 Sankt Jørgens Kirke, Svendborg; 3 glasmosaikker i koret
 1965 Hørby Kirke; Altertavle med genopstandelsen
 1966 Gosmer Kirke; Altertavle med oliemalerier og glasmosaikruderne i våbenhuset
 1967 Tarm Kirke; Altertavle med glasmosaik kaldet "Kvinderne ved graven
 1968 Humlebæk Kirke; Altermosaik, som forestiller lysets kamp mod mørket eller livets kamp mod døden
 1969 Paavia Kirke; Qasigiannguit (Christianshåb) Altertavlen er en glasmosaik, prydet med et stort kors, lagt over en gylden solskive. Herom grupperer sig grønlændere – en isbjørn, hvaler og fisk samt en kajak og en konebåd. Endelig ser man hedenske ånder vige for kristendommens lys
 1969 Gentofte Kirke; Apsisvinduer med glasmosaik
 1969 Ordrup Kirke; Apsisvinduerne med tegn i sol, måne og stjerner. De tykke røde og gule glas skaber en varm og lidt mystisk stemning og fungerer som baggrund for altret
 1970 Aunsø Kirke; Østvinduet med glasmosaik fungerer som altertavle
 1970 Røgen Kirke Udsmykning af alteret
 1971 Klarup Kirke; Glasmosaik i tårn-rum
 1972 Sørup Kirke; Glasmosaik over tårnrummets vestindgang, inspirationen er salmebogens nr.350: Himlene, Herre, fortælle din ære, mesterens pris af hvælvingen blå, solen og månen og stjernernes hære vise os, hvad dine hænder formå
 1973 Sørup Kirke; Glasmosaik i tårnrummets sydvindue, her er motivet Johannes-evangeliet kap.12 v.24 om Jesus død og opstandelse
 1973 Bregninge Kirke; Glasmosaik i kapellet i det sydøstlige hjørne af kirkegården
 1973 Vor Frue Kirke, Svenborg; Tredelt glasmosaik i korets nordvæg
 1974 Asperup Kirke; Alterbillede som forestiller Kristus der bryder brødet i Emmaus
 1975 Asp Kirke; Altertavle som en mosaikrude i korets østgavl med motivet "Vandringen til Emmaus"
 1976 Giver Kirke; Glasmosaik opsat i det oprindelige østvindue
 1976 Hellum Kirke; Altertavle med maleri med Kristus i Emnanus
 1976 Hårby Kirke; Trefløjede altertavle. I åben tilstand ser man fødslen, i lukket tilstand ser man Golgatha
 1977 Alderslyst Kirke; Kirkens mosaikruder og nye farver i kirkerummet
 1977 Brejning Kirke; Maleri af Jesu Korsfæstelse på altertavle fra begyndelsen af 1600-tallet
 1977 Folding Kirke; Kristus stiller stormen på Genezareth sø. Trefløjet altertavle
 1977 Gullev Kirke; Altertavle fra 1769 med Havsteens maleri: "Jesus i Getsemane have"
 1990 Stege Kirke; Alterrude med glasmosaik i lyseblå farver
 1991 Sankt Nicolai Kirke, Rønne; Altermaleri med Jesus og apostlene i havsnød på Genezaret sø. "Jesus stiller stormen på søen". Jesus står klædt i rødt i den båd, som disciplen, hvis søsyge kontur skimtes, helt har opgivet at styre. Jesus strækker sin hånd ud over det hav, som et øjeblik efter falder til ro. I billedets øverste højre felt ses sollyset, der atter bryder frem.
 1991 Húsavík kirke på Færøerne; altertavle med motiv fra 2. Påskedag, fra Lukas 22, 13-35
 1993 Husum danske Kirke; Krucifikset skåret i træ
 1999 Gammel Holte Kirke; Altertavle formet som en glasmosaik med korsfæstelsen som motiv
 1999 Rødding Sognekirke; Alterparti med forgyldt kors og glasmosaik

St. Brøndum (1976); Risskov (1977); Gl. Holte (1978); Todbjerg (1979); Ringe (1980); Hurup (1981); Sir (1981); Resen ved Skive (1983); Virring (1983); Ikast (1985); Menighedshuset, Tórshavn (1985); Malt (1985); Dallerup (1986); Naur (1986); Skellerup (1986); Virring (1986); Malling (1988); Mariak., Tórshavn (1988); Skt. Jørgens K., Åbenrå (1988); Vejgaard ved Aalborg (1989); Husum (1990); St. Tåstrup (1990); Vereide, Norge (1990); Hundstrup (1991); Torup ved Langå (1991); Skt. Jørgens K., Åbenrå (1992); Markuskirken, Århus 1996.

I Søbygaardssalen på Søbygård, Ærø er der en fast udstilling af forlæg til glasmosaikker af Sven Havsteen-Mikkelsen.

Øvrige udsmykninger 

 1970 Bronzerelief ved Brattahlíð, Qassiarsuk, Grønland.
 1985 Bronzelåge til Frederik 9. kapel på Domkirkepladsen i Roskilde.

Hæder, priser og legater 

 Bielke 1943
 Hielmstierne-Rosencrone 1943
 Bent von Müllen
 Ralph Harman Booth 1947
 Robert Storm Petersen
 Carlsons Pris 1957
 Eckersberg Medaillen 1960
 Dansk Færøsk Kulturfonds Pris
 Winkel og Magnussens Legat
 Henry Heerups Legat
 Statens Kunstfond 1964
 Statens Kunstfonds Livsvarig ydelse fra 1985
 Admiral Hammerichs Mindelegat fra Fondet for Dansk-Norsk Samarbejde 1987
 Kaj Munk Pris 1994.

Litteratur 

 Kringen. Billeder fra øvre Gudbrandshal. Martin A. Hansen. Illustreret af Sven Havsteen-Mikkelsen. Gyldendal 1953.
 Rejse på Island. Martin A. Hansen. Illustreret af Sven Havsteen-Mikkelsen. Carit Andersens Forlag 1954.
 Moby Dick. Herman Melville. Forord af Martin A. Hansen. Træsnit af Sven Havsteen-Mikkelsen. Oversat af Mogens Boisen. Gyldendals bogklubber 1955.
 Orm og Tyr af Martin A. Hansen med træsnit af Sven Havsteen-Mikkelsen. Gyldendalske Boghandel 1956 Nordisk Forlag A/S.
 Mellem Bjærg og Brænding. Færøske Digte. Oversat og redigeret af Poul P.M. Pedersen, illustreret af Sven Havsteen-Mikkelsen, Det danske Forlag 1956, 161 sider.
 Syv Brødre. Aleksis Kivi. Træsnit af Sven Havsteen-Mikkelsen. Det Danske Forlag 1957. Oversat af Kjeld Elfelt. Digtene oversat af Frank Jæger. Første komplette udgave på dansk.
 Grøndlandske sagn. Et udvalg af "Sagn og Fortællinger fra Angmagssalik". Samlet af Gustav Holm. Med Træsnit af Sven Havsteen-Mikkelsen. Forord af Erik Holtved. Foreningen fremtiden 1959.
 Løgneren. Martin A. Hansen. Tegninger af Sven Havsteen-Mikkelsen. Gyldendal 1962.
 Nordvejene. Sven Havsteen-Mikkelsen fortæller med en indledning af Ole Wivel. Gyldendal 1963.
 Martin A. Hansen Fra Barndommen til Krigens Aar. Ole Wivel. Tegninger af Sven Havsteen-Mikkelsen. Gyldendal 1967.
 Martin A. Hansen Fra Krigens Aar til Døden. Ole Wivel. Tegninger af Sven Havsteen-Mikkelsen. Gyldendal 1969.
 Karl Clausen og Marianne Clausen: Åndelig Visesang på Færøerne, i: Fra Færøerne : Úr Føroyum, vol. VII-VIII, 205 pp, illustreret af Sven Havsteen-Mikkelsen, Dansk-Færøsk Samfund, 1975.
 Færinge Saga. Med tegninger af Sven Havsteen-Mikkelsen i oversættelse ved Ole Jacobsen og med efterskrift af Haugan. Forum, København 1981 ().
 111 danske salmer, udvalgt og kommenteret af Erik Dal og Ea Dal, med tegninger af Sven Havsteen-Mikkelsen, G.E.C. Gad, 255 pp, 1981 ().
 Sagn og saga. Jens Rosing. Illustreret af Sven Havsteen-Mikkelsen. Rhodos 1984 ().
 Pam, Sven Havsteen-Mikkelsen. Privattryk Anders Nyborg, 1986.
 Nordvejene genoplevet. Sven Havsteen-Mikkelsen. Med tegninger fra samtidige skitsebøger. Askov Højskoles forlag 1987 (). Supplerende erindringer af Nordvejene fra 1963.
 Kælderen. Aksel Heltoft. Tegninger af Sven Havsteen-Mikkelsen. Poul Kristensens Forlag 9. april 1990 ().
 Sven Havsteen-Mikkelsen som religiøs kunstner i en irrelgiøs tid. Ole Wivel. Poul Kristensens Forlag 1992.
 Sven Havsteen-Mikkelsen – 1912-1932 De unge år. En biografisk fortælling af Bjarne Nielsen Brovst, bind 1. Poul Kristensens Forlag 1997 ().
 Sven Havsteen-Mikkelsen – 1932-1934 Nordiske veje. En biografisk fortælling af Bjarne Nielsen Brovst, bind 2. Poul Kristensens Forlag 1999 ().
 Sven Havsteen-Mikkelsen – 1934-1945 Kunsten, Kampen og Friheden. En biografisk fortælling af Bjarne Nielsen Brovst, bind 3. Poul Kristensens Forlag 2000 ()
 Sven Havsteen-Mikkelsen – 1946-1955 En biografisk fortælling af Bjarne Nielsen Brovst, bind 2. Poul Kristensens Forlag 2001 ().
 Sven Havsteen Mikkelsen, det kristne spor. Mikael Wivel. Thanning og Appel 2004 (/ 87 413 6448 1). Et indblik i Havsteens kirkekunst og en værkfortegnelse over de fleste af hans religiøse værker.
 Kentauren i Malt, Ni ufuldendte krøniker. Agner Frandsen. Tegninger af Sven Havsteen-Mikkelsen. Poul Kristensens Forlag 2008 ().
 Stormen i Folding – Lyset på Hestø. Agner Frandsen. Poul Kristensens Forlag 2010 (). På rejse med Palle Bødker, Alan og Sven Havsteen-Mikkelsen og om venskabers betydning.
 Nordisk Længsel. Møde med folkekulturen i Sven Havsteen-Mikkelsens rejsedagbøger og billedverden. Mette Eriksen Havsteen-Mikkelsen. Johannes Larsen Museet 2012

Referencer

Eksterne henvisninger 
 
 
 Alterfrisen i Markuskirken, Aarhus 
 Altertavle og glasmosaik i Gosmer Kirke
 Glasmosaik i Sørup Kirke
 Altertavle i Hårby Kirke 
 Maleri af Jesu Korsfæstelse på altertavle i Brejning Kirke 

Malere fra Danmark
Modstandsfolk fra Danmark
Ærø
Modtagere af Eckersberg Medaillen
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Modtagere af Thorvaldsen Medaillen